**НАРОДНО ЧИТАЛИЩЕ „ВАНЧО ПАШОВ - 1884”**

**СЕЛО ПОИБРЕНЕ**

**ОБЩИНА ПАНАГЮРИЩЕ**

**ДО**

**КМЕТА**

**НА ОБЩИНА ПАНАГЮРИЩЕ**

**Копие до Общински**

**съвет**

**ПРОГРАМА**

**ЗА РАЗВИТИЕ НА ЧИТАЛИЩНАТА ДЕЙНОСТ НА ЧИТАЛИЩЕ**

**„ВАНЧО ПАШОВ - 1884” СЕЛО ПОИБРЕНЕ**

**ЗА 2024 ГОДИНА**

**ОСНОВНИ ЗАДАЧИ НА ЧИТАЛИЩЕТО**

Народно Читалище”ВанчоПашов -1884” село Поибрене е самоуправляващо се културно-просветно сдружение, което изпълнява и държавни задачи в областта на културата.То е юридическо лице с нестопанска цел.

Основната цел на Читалище”В.Пашов -1884” е за задоволява потребностите на населението свързани с развитие и обогатяване на културния живот, социалната и образователната дейност в село Поибрене:

-да развива културния живот на населението

-да запазва и популяризира местните обичаи и традиции

-да развива творческите заложби на участниците в дейността

-да разширява знанията на гражданите и да ги приобщава към ценностите и постиженията на нацията и културата

-да възпитава и утвърждава националното самосъзнание

-да осигури необходимия достъп на населението до информация

**За постигането на поставените цели и задачи читалището развива следните дейности:**

1.Поддържане на библиотека,,читалня,фото-,фоно-,филмо-,видеотеки-, създаване

и поддържане на електронни информационни мрежи.

2.Развитие и подпомагане на любителското художествено творчество.

3.Организиране на школи,кръжоци,курсове,,клубове, видео показ,тържества,концерти,чествания,младежки дейности ,детски и спортни празници и други мероприятия.

4.Събиране и разпространяване на знания за родния край.

5.Създаване и съхраняване на музейни сбирки и колекции ,съгласно закона за КИН.

6.Предоставяне на компютърни и интернет услуги.

**ДЕЙНОСТИ**

**I. Дейности свързани с уреждане и поддържане на библиотеките, читалните, фото-, фонотеки и др.**

ДЕЙНОСТ НА БИБЛИОТЕКАТА

Библиотеката към читалището е книжовен и културен център на селото :

- събира, съхранява, обогатява, организира и предоставя за ползване 11 991 тома разнообразна литература

- извършва справочно-библиографска и информационна дейност

-осъществява краеведска дейност, поддържа и съхранява архив от краеведска литература

- повишава културно-образователните потребности на читателите

- доставяне на информация от наличните източници и в интернет мрежата

- предоставяне на ксерокс услуги

- предоставя за обществено ползване, печатни и др. произведения, информация за писменото КИН

- поддържа систематичен каталог и краеведска картотека

- да работи за изграждането на гражданско информационно общество с автоматизирана библиотечна мрежа

-да участва в проекти към МК за допълваща целева субсидия за допълване фонда на библиотеките, с цел превръщането им в информационни центрове за четене

- да организира дарителски кампании,с цел набавяне на нова литература

- проучвателни кампании сред местния бизнес, с цел набиране на средства за абонамент на периодични издания и нова литература

- набавяне средства за допълнителна компютърна техника, с цел изграждане на интернет – читалня към библиотеката.

**Календар за мероприятията за 2024 година на библиотеката**

*/Съвместни изяви на Литературния клуб и “ОУ “Свещеник Н. Иванов”/*

**14.02.2024г. -** четене на любовна лирика

**03.03.2024г. -** четене на стихове за България поднасяне на цветя и традиционно „Пробуждане с хоро”-съвместна инициатива с фондация „Азбукари“

**01.04.2024г. -** Международен ден на детската книга - /”Голямото четене”- на приказки/

**06.04.2024г**. - четене на стихове за гората -„Хубава си моя горо”

**20.04.2024г. -** викторина на тема „20-априлий 1876”

**01.06.2024г**.-традиционно колективно рецитиране на стихотворението“Аз съм българче“пред паметника на В.Пашов в 10.00часа

**02.06.2024г. –** рецитал по стихове за и от Ботев и загиналите за свободата за България

**06.09.2024г**. - урок по история по случай деня на Съединението

**22.09.2024г. -** урок по история по повод годишнина от обявяването на Независимостта на България

**01.11.2024г.-** ден на Народните будители- рецитал и разговор на тема: „Има ли съвременни будители?”

- участие в регионални и национални кампаний за четенето

-**1 път в месеца** –сбирка на литературния клуб-четене на стихове и разкази от местни автори,обсъждане и коментари, а зимата се провеждат сбирки всяка седмица и се четат произведения на български автори.

**През лятната ваканция:**

- „**Лятно училище**”: четене на приказки; решаване на задачи; обсъждане на актуални и интересни за малките читатели теми,танци/народни,етно и диско/ за малки и големи.

**II.Развитие на любителското художествено творчество**

1. Танцов състав -10 мъже и 8 жени- с ръководители Величка Пандурова и Карамфил Киров и Илия Луков. Съставът съществува повече от 69 години,в него са участвали повече от 480 човека. През годините имат участия в цялата страна и спечелени много награди, медали и отличия от различните фестивали. Поради липса на средства, състава не провежда редовно репетиции, което не е добре за подготовката им. През последните две години ползваме професионалните консултации/периодични репетиции/на госпожа Мария Бензарова и резултата е на лице. Надяваме се и занапред да можем да си го позволим .

2. Инструментален състав - 2-ма акордеонисти/клавирен синтезатор/ и 1–на тъпан/електронни барабани/ и 1 кларинет, акомпанират на танцовият състав и на групата за народни песни и обичаи. Свирят и на празниците, които читалището организира в ноща срещу Нова година и за водосвета на реката на Йордановден.

3. Певческа смесена група за народни песни -36 жени,мъже и деца с ръководител В.Пандурова

4. Фолклорна смесена група за народни песни и обичаи - с ръководител В.Пандурова - състои се от 48 човека /мъже, жени и деца/. В репертоара ни са включени автентични песни и обичаи от селото и региона. Целта и задачата на групата е да съхрани и популяризира автентичните за Поибрене песни, танци и обичаи .

5. Детски танцов състав /21 деца от 5-14год/. с ръководител В.Пандурова

6. Групи за диско балет:

-1 група от 6 момичета /от 6-10 год./ с ръководител В.Пандурова

-1 група от 8 момичета /от 11-17 год./с ръководител В.пандурова

-1да възстановим групата за рап от 8 момчета /от 10-18 год./с ръководител В.Пандурова/

-1 смесена група ТФ „Гореща кръв”12 ч./от 12 -19 г./-разучават и изпълняват диско, цигански и индийски танци -с ръководител В.Пандурова

7.Литературен клуб /сборна група на различна възраст – от 6 до 86 год./разучава и представя рецитали по различни поводи и мероприятия

8.Трио „Ибър”- 3 жени на възраст от 54 до 80 год., съществува от 18 години изпълнява различни песни на двугласно пеене, като постоянно си допълва репертоара и печели първи места на различни фестивали.

**III. Организиране на школи, състави, клубове, кръжоци, курсове и др.**

Освен съставите за художествено-творческа дейност, които имаме, през 2024 година продължава работата си :

**- Клуб”Ибърски традиции**”- там се срещат поибренски жени от три поколения, съхраняват и предават всичко, което знаят и са научили от своите баби /плетива, стари автентични рецепти за поибренски гозби и туршии, стари занаяти, плетива и много женски тънкости и тайни/

-има много желаещи **възрастни да се научат да работят с компютър**

**IV. Младежки дейности**

За ангажиране на свободното време на подрастващите и младите хора с селото предвиждаме:

-футболен турнир

- турнири по тенис на маса

- спортни състезания за най-малките

- организиране на концерти/ при възможност/

- разпространяване на информационни материали за вредата от тютюнопушенето и наркотиците

- четене на лекции и здравни беседи /грип, спин и др.болести предавани по полов път и методи за предпазване от нежелана бременност/

- спортен празник /на 1 юни/деца и родители

- имаме създаден детски кът за работа с деца от ромски произход/играчки и развлекателни игри/

-кът за тихи игри- шах, табла, редене на пъзели

**V.Създаване, съхраняване и обогатяване на музейни сбирки съгласно Закона за културното наследство**

**- К**ъм читалището има етнографска сбирка, създадена по проект на НФК през 2005 година, в нея се съдържат оръдия на труда, предмети от бита и селското стопанство, автентични носии .Събирателската дейност продължава и сега, като разчитаме най-вече на дарения. Всички експонати са записани по волята на дарителите.

Остава идеята ни да обогатим сбирката, като изградим огнище, ако съберем необходимите средства при добри времена.

- В родната къща на Ванчо Пашов - съществува музейна сбирка за живота и дейността на патрона на читалището ни./намира се срещу сградата на читалището/

**VI.****Културен календар за мероприятията по месеци за 2024 г.**

Прилагам списък с мероприятията по месеци .

**VII. Допълнителна дейност**

Предлагаме на населението следните информационни и технически услуги:

-информация за продължаване на образованието след 7-ми клас

-подготовка за матурите на зрелостниците от ромски произход

-информация и помощ за кандидат-студенти

-въпроси за ЕС

-информация по здравни,правни и социални въпроси

-попълване на молби,декларации и други документи

-преснимане на документи

-сканиране на документи

-набиране на текст

- решаване на листовки и помощ при подготовка за шофьорски курсове

-търсене на работа по интернет

-проверка по интернет за здравно осигуряване

- търсене на автомобили по интернет

Поради преобладаващото бедно и ромско население,всички тези услуги се извършват безплатно.

**VIII. Обогатяване на социалната и образователната дейност**

За подобряване на социалната и образователната дейност в читалището :

-съвместна работа по различни поводи с ОУ“Свещ.Недельо Иванов“ село Поибрене

- имаме разработена програма за лятно училище с ромските деца

- съвместна работа с БЧК Панагюрище

- организираме срещи с местни творци /писатели,художници,общественици/

- съвместна работа с АС ”Парадокс”

- сътрудничество и партньорски инициативи с различни фирми и неправителствени организации и сдружения за екология.

**XI. Предложение за финансово обезпечаване на читалищната дейност за :**

**1. Подготовка и участие във фестивали и конкурси**

2.Допълване на реквизита на самодейните състави/ носии/

За да съхраним българското в нас и да не се забравят традициите в нашия средногорски

край!

**3**.**Ремонтни дейности и други**

* **Ремонт на подпокривното пространство и тавана в киносалона и в канцеларията в библиотеката, следствие на течовете има паднала мазилка**

**- Подмяна на столовете в** киносалона /или тапицерийте/на читалището, по предписание на РЗИ гр. Пазарджик и продължаване на подмяната на дограмата на 1- ви етаж на читалището, също по предписание на РЗИ.

- Закупуване на отоплителни уреди за библиотека, заседателна зала и канцелария към библиотеката.

* **През 2024 година предстоят големи годишнини: 140 години от създаването на читалището и 100 години от рождението на патрона на читалището- Ванчо Пашов**

Дата: 09.11.2023 г**. МИЛЕНА КОМАРОВА:……............**

**ПРЕДСЕДАТЕЛ НА ЧИТАЛИЩЕ**

**“ВАНЧО ПАШОВ -1884” – С. ПОИБРЕНЕ**

**Изготвил:………………………………..**

**Величка Пандурова**

**Секретар-библиотекар на ч-ще „В.Пашов- 1884”**

**с. Поибрене**